| 
$ 
FRIDERICI WELWITSCHII SERTUM ANGOLENSE. 81 
locis sabulosis oceano proximis, v. gr. ad “ Praia da Amelia,” denso agmine crescens, per totum fere 
annum florens et fructificans (Junio, Julio et Septb. 1859 legi). Exsic. Welw. Iter Angol. no. 2000. 
Rhizoma abbreviatum, mox in fibras descendentes solutum; fibre perplures, elongatæ, cylindraceæ, 
simplices, pennæ corvinæ crassiores, villo albido, velutino, viscido undique obtectæ et subsuc- 
culentz. Cæspites pro soli et expositionis ratione nune angusti et depressi, pauciculmes, nunc 
ampliores et altiores, culmos 8-10 et plures emittentes. Folia radicalia dense congesta, in macri- 
oribus arcuato-ascendentia, 1—2-pollicaria, in robustioribus erectiuscula, 3-5 pollices longa, angustis- 
sima, arcte plicata sive convoluta, subulatim acuminata, rigidula, cinereo-glaucescentia, sub lente 
sulcato-striata et subtiliter scabrido-puberula, successive evoluta atque longe perennantia. Culmi 
simplices, a basi ascendenter erecti, inferne nodosi, nunc 1-13-pedales, gracillimi et debiles, nunc (in 
solo humidiusculo vel minus sterili) 2-3-pedales, pennæ corvinæ fere crassitudine et firmiores, parce 
foliosi ; nodi 2-4, constricti, glabri, fusco-purpurascentes, 1-3 pollices inter se distantes ; folia culmi 
radicalibus quoad figuram et indumentum similia, sed longe vaginata; vaginæ glaucescentes, tenuiter 
puberulæ, ad oram pilis albidis fasciculatis prompte deciduis barbulatæ, medio parum tumentes, infe- 
riores nodos denudantes, suprema longissima, lamina abbreviata, culmum non raro ad paniculæ basim 
usque vestiens. Panicula erecta, nunc vix 4-pollicaris, laxior et rariflora, sed plerumque elongata, 
6-12-pollicaris, densior et multiflora, rachi compresso-angulata glabra, ramis 2-5 fasciculatis levigatis, 
erecto-patulis, parce ramulosis. Spicule graciles, absque arista 3-4 lin. longe, pedicellis gracillimis, ipsis 
æquilongis vel longioribus, apice incrassatis suffultæ. Glume fere zequales, concavze, carinate, constanter 
acute, basi semper, rarius omnino violaceæ, dorso undique vel solum juxta carinam hirsutz (nunc 
penitus glabratze), basi prominenter trinerves. Palea inferior coriacea, glaberrima, trinervis; aristz seta 
intermedia 1-12 poll. longa, a medio ad apicem pilis hyalinis, tenuissimis, eleganter plumosa, laterales 
ea dimidio saltem breviores, nudz, divergentes, tenuissime capillares; palea superior abbreviata, 
obtusa, membranacea; squamule integre, acutiuscule, in diversis ejusdem paniculæ flosculis diverse 
magnitudinis, quondam parum evolute. Ovarium oblongo-ovoideum, stipitatum, glabrum, stigmatibus 
intense flavis, pilis simplicibus hyalinis plumosis, muco copioso involutis. Caryopsis cylindracea, 
vertice obtuso stylorum rudimentis biapiculata, basin versus obconico-attenuata, longitudine lineam 
parum excedens, glaberrima, longitudinaliter unisulcata. 
Observatio.—Gramen elegans sed sat polymorphum, uti in stirpe sub variis solis 
et expositionis conditionibus vigente expectandum. Forme hyemales, i. e. a Junio ad 
Septembris initium florentes, uti et illæ in macrioribus et siccioribus obviæ, foliis angus- 
tioribus et brevioribus nec non varie curvis vel arcuatis, panicula laxiore glumisque 
basi intensius violaceis et dorso hirsutis gaudent, dum individua mensibus vernis vel in 
solo minus arido aut juxta rivorum ripas crescentia foliis longioribus, erectiusculis vel 
leviter arcuatis, paniculis densioribus ac glumis pallidioribus et non raro omnino glabris 
sese distinguunt; ast glumarum magnitudinem et figuram, earumque inter se et cum 
flosculo relationem nec non ariste fabricam, in omnibus et quidem numerosis a me 
examinatis speciminibus semper easdem et constantes observavi Proxima quidem et 
affinis hæc præsens species videtur Aristide ciliatæ Desf., a qua tamen ex auctoritate 
acutissimi Agrostologi clar. Guill Munro, cujus benevolum eonsilium in stabilienda 
et definienda hac specie secutus sum, inprimis glumis acutis differt ; ab Aristida plumosa 
Lin., etiam quodammodo affini, præcipue ariste basi conica intus cava distinguitur. 
Prodigiosam hane Aristide speciem vocavi, quoniam illa, etiamsi ob totius plante 
gracilitatem et foliorum culmorumque indumentum cinereo-glaucescens, solo arenoso 
quasi concolor, peregrinatoris oculis facile fugit, nihilo minus multitudini Zebrarum, 
VOL. XXVII. : ! M 
